Velferð sjúklinga Landspítalans er stefnt í hættu með kommúnískri stefnu innan kerfisins . Þetta var meðal þess sem fram kom í málu Ingu Sæland í síðdegisútvarpinu í dag en Inga var gestur Arnþrúðar Karlsdóttur . Undanfarna daga hefur verið hart deilt á ástandið á bráðadeild spítalans sem og fleiri deildum þó ástandið sé sem stendur verst á bráðamóttöku . Læknar hafa einnig látið í sér heyra og á fundi Læknaráðs í gær gagnrýndi Svandís Svavarsdóttir heilbrigðisráðherra lækna harðlega fyrir að upplýsa almenning um ástandið innan spítalans , og ýjaði meðal annars að því að slíkt gæti valdið því að ráðherra gæti unnið með læknum sem tjáðu sig um ástandið . Í síðdegisútvarpinu í dag benti Inga Sæland á að verið sé að flytja sjúklinga til útlanda í læknisaðgerðir og í sumum tilfellum sé læknir sjúklingsins með í för , þetta sé afar dýrt og algerlega óverjandi ” þetta er þrisvar sinnum dýrara heldur en að gera þetta hér heima , en það er eins og þessi kommúníska stefna sem rekin er leynt og ljóst þarna , þessi miðstýring sem virðist allt um lykjandi að það eigi bara alls ekki að semja til dæmis við Klíníkina og fleiri slíka aðila “ , segir Inga . Hlusta má á þáttinn í spilaranum hér að neðan Ríkir neyðarástand á bráðamóttöku Landspítalans ?